Boonen dropper Tour de France
Quickstep-rytteren frykter at Tour-deltakelse vil ødelegge OL-formen. Seks dager etter at Tour de France er over, arrangeres fellesstarten i London. - Avgjørelsen er tatt. Jeg har en god sjanse i OL, men skal være frisk, sier Boonen. - Det ville ikke vært riktig av meg å deltatt i Touren i stedet for ryttere som satser 100 prosent på det. Hvis jeg skal være med, må være jeg være fullt motivert, legger han til. 31-åringen har vunnet klassikerne Paris - Roubaix og Ronde van Vlaanderen denne sesongen. Han vil bruke etapperittene Sveits rundt og Polen rundt som oppkjøring til lekene i London. Fellesstarten i OL arrangeres 28. juli.
Tom Boonen stiller ikke i årets Tour de France. Belgieren satser i stedet alt på suksess i OL.